Ο διάβολος στο κορμί της

Ο διάβολος στο κορμί της (ιταλικά: Diavolo in corpo‎) είναι μια δραματική ερωτική ταινία Ιταλικής παραγωγής του 1986 σε σκηνοθεσία Μάρκο Μπελλόκκιο και σενάριο των Μπελόκιο και Ενρίκο Παλάντρι, ελεύθερα βασισμένο στο μυθιστόρημα Ο διάβολος στο κορμί του Ραϊμόν Ραντιγκέ. Πρωταγωνιστούν οι Μαρούσκα Ντέτμερς, Φεντερίκο Πιτσόλις και η Ανίτα Αουέρντζι. Η ταινία παρουσιάστηκε στο «Δεκαπενθήμερο των σκηνοθετών» στο Φεστιβάλ των Καννών το 1986.

 Η ταινία ξεκινά με μια ηλικιωμένη γυναίκα να είναι σε μια στέγη και που απειλεί να αυτοκτονήσει. Έτσι τραβάει την προσοχή του Αντρέα, ενός μαθητή λυκείου και της όμορφης και νευρωτικής κοπέλας της μεσαίας τάξης, της Τζούλια. Συνοδευόμενη από τον νεαρό ιερέα, ο οποίος λίγο πριν προσπάθησε αμήχανα να αποτρέψει τη γυναίκα από την αυτοκτονία, η Τζούλια κάνει μια στάση στο σημείο όπου ο πατέρας της σκοτώθηκε από τις Ερυθρές Ταξιαρχίες και στη συνέχεια πηγαίνει σε μια δίκη εναντίον των Ερυθρών Ταξιαρχιών, δείχνοντας σημάδια κατανόησης και αγάπης για έναν μετανοημένο αριστερό ριζοσπάστη, με τον οποίο είναι αρραβωνιασμένη. Στο δικαστήριο η Τζούλια συναντά το βλέμμα του νεαρού Αντρέα, ο οποίος την είχε ακολουθήσει νωρίτερα με ένα μηχανάκι και κλείνουν ραντεβού για να συναντηθούν στο διαμέρισμά της, όπου εκεί θα αρχίσουν μια σεξουαλική σχέση. Η κατάσταση όμως περιπλέκεται όταν η μητέρα του αρραβωνιαστικού της το μαθαίνει και αντιμετωπίζει τον πατέρα του Αντρέα, ο οποίος είναι ένας ψυχίατρος και ψυχαναλυτής που έχει θεραπεύσει την Τζούλια στο παρελθόν. Ο ψυχίατρος βρίσκεται στόχος των σεξουαλικών παρορμήσεων της Τζούλια, τις οποίες αποδίδει στην τρέλα. Καθώς μια παθιασμένη σχέση εκτυλίσσεται μεταξύ της Τζούλια και του Αντρέα, ο θεατής μένει να αναρωτιέται πόσο τρελή είναι πραγματικά η Τζούλια και αν αυτήν είχε πράγματι σχέση με τον πατέρα του Αντρέα. Η ένταση του πάθους μεταξύ της Τζούλια και του Αντρέα αυξάνεται κατακόρυφα. Ο πατέρας του Αντρέα έρχεται αντιμέτωπος με τον γιο του για αυτήν την σχέση, αλλά ο Αντρέα δεν κάνει πίσω. Μαρούσκα Ντέτμερς ως Τζούλια Φεντερίκο Πιτζάλης ως Αντρέα Ανίτα Λαουρέντσι ως κυρία Πουλτσίνι Αλμπέρτο ντι Στάζιο ως καθηγητής Ραιμόντι Μια από την πιο αξιοσημείωτη πτυχή στην ταινία είναι μια εκτεταμένη (αν και σκοτεινά φωτισμένη) σκηνή στην οποία ο χαρακτήρας που υποδύεται η Μαρούσκα Ντέτμερς εκτελεί απρόσκοπτα μια πεολειχία στον χαρακτήρα που υποδύεται ο Φεντερίκο Πιτζάλης. Η ταινία κυκλοφόρησε στην Ιταλία στις 22 Απριλίου 1986, ενώ στην Ελλάδα προβλήθηκε στις 8 Νοεμβρίου 2002 στο πλαισίο του Διεθνούς Φεστιβάλ της Θεσσαλονίκης Ο Ρότζερ Ίμπερτ των Chicago Sun-Times έδωσε μια μεικτή κριτική αναφέροντας πως: «Η σκηνή της πεολειχίας δεν είναι πολύ ερωτική, αλλά τότε οι πολιτικές ταινίες δεν ήταν πολύ πολιτικές και οι σκηνές τρέλας έχουν επίσης μια σιωπηλή ποιότητα. Το "Ο διάβολος στο κορμί της" μοιάζει με ένα σενάριο πρώτου σχεδίου, μια ανθολογία ψευδών εκκινήσεων και δοκιμαστικών σκηνοθεσιών, με το σεξ με βαθμολογία Χ να δίνει στο όλο θέμα μια αύρα του απαγορευμένου. Δεν λέει τίποτα χρήσιμο για τους χαρακτήρες του, αλλά αυτό θα ήταν εντάξει, αν έλεγε κάτι ενδιαφέρον».Για τον κριτικό Λουίτζι Πάινι: «η ταινία είναι το τελευταίο στάδιο μιας ιδανικής «ψυχολογικής ιστορίας της σύγχρονης Ιταλίας» που ο Μάρκο Μπελόκιο περνά με αδιαμφισβήτητη συνοχή από την εποχή της πρώτης μεγάλου μήκους ταινίας του. Αφιερωμένο ρητά από τον σεναριογράφο στον ψυχίατρο και ψυχοθεραπευτή του Μασίμο Φαγκιόλι του οποίου οι θεωρίες σε ανοικτή αντίθεση με την παραδοσιακή ψυχανάλυση είναι γνωστές ...» Επιπλέον, ο Μοράντο Μοραντίνι, στην κριτική του που δημοσιεύθηκε στης 24ης Απριλίου 1986 στη εφημερίδα Il Giorno όρισε την ταινία ως «η πρώτη ταινία για τη μετατρομοκρατική Ιταλία». Ο διάβολος στο κορμί της στην IMDb Ο διάβολος στο κορμί της στο AllMovie Ο διάβολος στο κορμί της στο AlloCine Ο διάβολος στο κορμί της στο Rotten Tomatoes Ο διάβολος στο κορμί της στο πρώην Cine.gr (αρχειοθετημένο στο Wayback Machine)